**Ministru kabineta noteikumu projekta “Grozījumi Ministru kabineta 2004. gada 24. augusta noteikumos Nr. 740 “Noteikumi par stipendijām””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda projektiem, kuru anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2004. gada 24. augusta noteikumos Nr.740 “Noteikumi par stipendijām”” (turpmāk – noteikumu projekts) izstrādāts, pamatojoties uz Ministru kabineta 2019. gada 17. jūlija rīkojuma Nr. 382 **“**Par konceptuālo ziņojumu “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu”” (turpmāk – rīkojums) 3. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar rīkojuma 1. punktu ir atbalstīts konceptuālajā ziņojumā “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu” (turpmāk – konceptuālais ziņojums) ietvertais 4. rīcības variants (jauna kreditēšanas modeļa ieviešana, izsniedzot orientējoši 2 000 jaunu kredītu gadā, sākot ar 2020. gadu, un turpinot kredītu dzēšanu bērnu dzimšanas gadījumos. Minētais rīcības variants paredz turpināt kredītu dzēšanu nāves un invaliditātes gadījumos, bet neturpināt kredītu dzēšanu par darbu noteiktajās jomās).Konceptuālajā ziņojumā noteikts, ka viena no iezīmēm, kas būs jaunajam kreditēšanas modelim ir šāda: *“turpmāk netiks izsniegtas kredītam pielīdzinātās stipendijas zinātniskā grāda ieguvei. Līdz šim to varēja saņemt valsts budžeta vietās studējošie doktoranti ar nosacījumu, ka stipendija tiek atmaksāta, ja noteiktajā laikā netiek iegūts doktora grāds. Pretējā gadījumā Studiju un zinātnes administrācija veica piedziņu par šīm kredītam pielīdzinātām stipendijām. Doktorantūras studējošie varēs saņemt tādu pašu studiju un studējošo kredītu kā citi”*. Konceptuālajā ziņojumā arī noteikts, ka viena no nepieciešamām darbībām, lai ieviestu 4. rīcības variantu, ir grozījumu Ministru kabineta 2004. gada 24. augusta noteikumos Nr. 740 “[Noteikumi par stipendijām](https://likumi.lv/ta/id/93004-noteikumi-par-stipendijam)” (turpmāk – Noteikumi Nr. 740), svītrojot normas par kredītiem pielīdzināmām stipendijām doktorantiem, izstrādāšana.Rīkojuma 3. punktā ir noteikts uzdevums Izglītības un zinātnes ministrijai sagatavot un iesniegt Ministru kabinetā noteikumu projektu par jauno studiju un studējošo kreditēšanas modeli ar valsts galvojumu no kredītiestāžu līdzekļiem, veikt grozījumus normatīvajos aktos par Valsts izglītības informācijas sistēmu un par kredītam pielīdzinātajām stipendijām zinātniskā grāda ieguvei, kā arī iesniegt Ministru kabinetā grozījumus Ministru kabineta 2001. gada 29. maija noteikumos Nr. 220 “[Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu](https://likumi.lv/ta/id/25577-kartiba-kada-tiek-pieskirts-atmaksats-un-dzests-studiju-kredits-un-studejosa-kredits-no-kreditiestades-lidzekliem-ar-valsts-var...)”. Ņemot vērā doto uzdevumu, ir sagatavots noteikumu projekts, paredzot no Noteikumiem Nr. 740 svītrot normas par kredītam pielīdzinātajām stipendijām zinātniskā grāda ieguvei. Attiecībā uz tiem līgumiem, kuri tiks noslēgti par kredītam pielīdzināmām stipendijām līdz šo noteikumu spēkā stāšanās dienai, stipendiju izmaksa turpināsies līdz līguma darbības beigām, savukārt gadījumā ja stipendijas saņēmējs neiegūst zinātnisko grādu vai pārtrauc studijas, viņš atmaksā saņemto kredītam pielīdzināto stipendiju Ministru kabineta 2001. gada 29. maija noteikumos Nr. 219 “Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem” noteiktajā kārtībā. Līdzekļi paliek budžeta programmā 03.00.00.  “Augstākā izglītība”, kas nodrošina studiju finansējumu, t.sk. stipendiju fondu un valsts garantijas studiju un studējošo kredītiem, kas nodrošina augstākās izglītības pieejamību. Finansējums, kas netiks izlietots stipendijām zinātniskā grāda ieguvei, atbilstoši 2019.gada 17.jūlijā Ministru kabinetā apstiprinātajam konceptuālajam ziņojumam “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu”, sākot ar 2021. gadu tiks novirzīts doktorantūras programmu studiju vietām (noteikumu projekts). |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Konceptuālais ziņojums (<https://likumi.lv/ta/id/308338-par-konceptualo-zinojumu-par-studiju-un-studejoso-kreditesanas-no-kreditiestazu-lidzekliem-ar-valsts-varda-sniegto-galvojumu>). |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz zinātniskā doktora grāda pretendentiem un augstskolām. |
| 2. | Tiesiskā regulējuma ietekme uz tautsaimniecību un administratīvo slogu | Informācija par noteikumu projekta ietekmi uz sabiedrību un tautsaimniecību iekļauta konceptuālajā ziņojumā (<https://likumi.lv/ta/id/308338-par-konceptualo-zinojumu-par-studiju-un-studejoso-kreditesanas-no-kreditiestazu-lidzekliem-ar-valsts-varda-sniegto-galvojumu>).Administratīvais slogs nemainās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4 | Atbilstības izmaksu monetārs izvērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu nekar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Ar noteikumu projektu risināmie jautājumi tika apspriesti konceptuālā ziņojuma ietvaros. |
| Sabiedrības līdzdalība projekta izstrādē | Noteikumu projekts 03.12.2019. publicēts IZM tīmekļa vietnē: <https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3809-noteikumi-par-stipendijam>.  |
| Sabiedrības līdzdalības rezultāti | Atzinumu par projektu sniedza Veselības ministrija:“Anotācijas I sadaļas 2.punktā norādīts, ka līgumus par stipendiju zinātniskā grāda ieguvei slēdz un stipendiju zinātniskā grāda ieguvei piešķir un izmaksā līdz 2019.gada 31.decembrim. Tādējādi līdz 2019.gada 31.decembrim noslēgtie līgumi būs spēkā arī pēc noteikumu projekta spēkā stāšanās. Ņemot vērā, ka doktora studiju programmā studējošajiem ir tiesības paļauties, ka līguma termiņa ietvaros būs iespēja saņemt kredītam pielīdzināto stipendiju, noteikumu projektā un anotācijā nepieciešams ietvert skaidrus pārejas mehānismu situācijas risinājumam pēc noteikumu projekta spēkā stāšanās”, priekšlikums tika ņemts vērā un noteikumu projekts attiecīgi tika precizēts. |
| Cita informācija | Latvijas Pašvaldību savienība sniedza savu atzinumu 23.12.2019 sabiedriskās līdzdalības laikā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Studiju un zinātnes administrācija.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz valsts pārvaldes funkcijām un institucionālo struktūru.Jaunas institūcijas netiek veidotas. Esošās institūcijas netiek likvidētas vai reorganizētas. Noteikumu projekta izpilde tiks nodrošināta esošo cilvēkresursu ietvaros. |
| 3. | Cita informācija | Nav. |

 Izglītības un zinātnes ministre Ilga Šuplinska

 Vīza:

 Valsts sekretāre Līga Lejiņa

Mazure 67047940